BIZ บวก 3% ลุ้นผลงานไตรมาส 1 โตแกร่ง หลังส่งมอบสินค้าต่อเนื่อง
BIZ บวก 3% ลุ้นผลงานไตรมาส 1 โตแกร่ง หลังส่งมอบสินค้าต่อเนื่อง ล่าสุดอยู่ที่ 4.30 บาท บวก 0.22 บาท หรือ 5.39% มูลค่าซื้อขาย 6.70 ล้านบาท
BIZ บวก 3% ลุ้นผลงานไตรมาส 1 โตแกร่ง หลังส่งมอบสินค้าต่อเนื่อง ล่าสุดอยู่ที่ 4.30 บาท บวก 0.22 บาท หรือ 5.39% มูลค่าซื้อขาย 6.70 ล้านบาท
12 เม.ย. 2564

ผู้สื่อข่าวรายงานว่า ราคาหุ้น บริษัท บิสซิเนสอะไลเม้นท์ จำกัด (มหาชน)  หรือ BIZ ล่าสุด ณ เวลา 15.25 น. อยู่ที่ 4.30 บาท บวก 0.22 บาท หรือ 5.39% สูงสุดที่ 4.42 บาท ต่ำสุดที่ 4.04 บาท ด้วยมูลค่าซื้อขาย 6.70 ล้านบาท

ทั้งนี้ ราคาหุ้น BIZ ปรับตัวขึ้น คาดเป็นผลมาจากแนวโน้มผลการดำเนินงานไตรมาส 1/64 เติบโตขึ้น หลังบริษัททยอยส่งมอบเครื่องฉายรังสีตามแผนอย่างต่อเนื่อง
โดย นายสมพงษ์ ชื่นกิติญานนท์ ประธานเจ้าหน้าที่บริหาร BIZ เปิดเผยว่า แผนการดำเนินงานในช่วงที่เหลือของปีนี้ BIZ เตรียมเข้าประมูลงานโรงพยาบาลรัฐและเอกชนอย่างต่อเนื่อง พร้อมส่งมอบเครื่องฉายรังสีตามแผน หลังสถานการณ์การแพร่ระบาดไวรัสโควิด-19 คลี่คลาย โดยปัจจุบันมีงานในมือรอรับรู้รายได้ (Backlog) จำนวน 2,394 ล้านบาท และคาดว่าจะทยอยรับรู้รายได้ทั้งหมดภายในปีนี้ ผลักดันผลการดำเนินงานนิวไฮ
นอกจากนี้ บริษัทฯ ยังมีแผนทำการตลาดโรงพยาบาลเฉพาะทางมะเร็ง แคนเซอร์อลิอันซ์ ศรีราชา จังหวัดชลบุรี ที่บริษัทฯ ถือหุ้นในสัดส่วน 65% เพื่อสร้างการรับรู้ และเพิ่มจำนวนผู้ป่วยเข้ามาใช้บริการมากขึ้น ซึ่งคาดว่าจำนวนผู้เข้ามาใช้บริการจะเพิ่มขึ้นกว่าเท่าตัว จากที่เข้าร่วมโครงการภาครัฐ ผู้ถือบัตรทอง 30 บาท รักษาได้ทุกที่ทั่วประเทศ โดยเริ่มตั้งแต่วันที่ 1 มกราคม 2564 ที่ผ่านมา หนุนรายได้เป็นไปตามเป้าหมายที่วางไว้
ทั้งนี้แม้จะเกิดสถานการณ์การแพร่ระบาดไวรัสโควิด-19 ระลอกใหม่ แต่ทีมงานของบริษัทฯ ยังคงมุ่งมั่นขยายฐานลูกค้า และส่งมอบเครื่องฉายรังสีให้กับลูกค้าทั้งหมดภายในปีนี้ ซึ่งยังไม่นับรวมงานใหม่ที่อยู่ระหว่างรอการประมูลอีกหลายรายการ เพื่อเข้ามาเติม Backlog ผลักดันธุรกิจเติบโตอย่างก้าวกระโดด
ส่วนแนวโน้มผลประกอบการในไตรมาส 1/64 ยังสามารถโตได้อย่างต่อเนื่อง โดยได้จากการส่งมอบเครื่องฉายรังสีให้กับโรงพยาบาล ตามแผนงานที่วางไว้ หลังจากที่ปีที่ผ่านมาหลายโครงการมีการเลื่อนส่งมอบ จากผลกระทบโควิด-19 และ Backlog ส่วนใหญ่ทยอยส่งมอบทั้งหมดภายในปีนี้